РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/187-18

25. јул 2018. године

Б е о г р а д

ЗАПИСНИК

53. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 25. ЈУЛА 2018. ГОДИНЕ

Седница је почела у 11,05 часова.

Седницом је председавала Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Горан Ковачевић, Соња Влаховић, Оливера Пешић, Србислав Филиповић, др Милорад Мијатовић, Момо Чолаковић, Милан Лапчевић, Војислав Вујић и Золтан Пек.

Седници је присуствовао заменик члана Одбора: Зоран Деспотовић (заменик Миљана Дамјановића).

Седници је присуствовао и народни посланик Срђан Ного.

Седници нису присуствовали чланови Одбора: Душан Бајатовић, Милорад Мирчић, Миљан Дамјановић, Саша Радуловић и Горан Ћирић.

На позив председника Одбора седници су присуствовали: Јоргованка Табаковић, гувернер НБС, Жељко Јовић, вицегувернер, Дејан Девић, генерални директор Дирекције за законодавно-правне послове, Драгана Миловић, генерални директор Дирекције за рачуноводство и финансије; Бранко Хинић, заменик генералног директора Директората за економска истраживања и статистику, Горан Петровић, заменик председника Савета Регулаторног тела за електронске медије, и Растко Стефановић, начелник финансијске службе РЕМ-а.

На предлог председника, Одбор је већином гласова (10 за, два против, један није гласао) утврдио следећи

Д н е в н и р е д:

1. Разматрање Годишњег извештаја о монетарној политици у 2017. години, који је доставила Народна банка Србије (број 02-2426/18 од 29. јуна 2018. године);

2. Разматрање Полугодишњег извештаjа о монетарној политици за период јануар - јун 2017. године, који је поднела Народна банка Србије (број 02-2756/17 од 28. септембра 2017. године);

3. Разматрање Годишњег извештаја о пословању и резултатима рада у 2017. години, који је поднела Народна банка Србије (број 02-2430/18 од 29. јуна 2018. године);

4. Разматрање Годишњег извештаја о стабилности финансиског система у 2017. години, који је поднела Народна банка Србије (број 02-2428/18 од 29. јуна 2018. године);

5. Разматрање Финансијских извештаја Народне банке Србије за 2017. годину, са извештајем овлашћeног ревизора, који је доставио Савет гувернера Народне банке Србије ради информисања (број 400-2427/18 од 29. јуна 2018. године);

6. Разматрање Извештаја о раду Савета гувернера Народне банке Србије за период од 1. јануара до 30. јуна 2017. године, који је доставио Савет гувернера Народне банке Србије ради информисања (број 02-3153/17/ од 26. oктобра 2017. године)

7. Разматрање Извештаја о раду Савета гувернера Народне банке Србије за период од 1. јула до 31. децембра 2017. године, који је доставио Савет гувернера Народне банке Србије (број **02-783/18** од 28. марта 2018. године);

8. Разматрање Финансијског плана Народне банке Србије за 2018. годину, који је доставила Народна банка Србије ради информисања (број 400-4261/17 од 26. децембра 2017. године);

9. Разматрање Финансијског плана Регулаторног тела за електронске медије за 2018.годину, који је поднело Регулаторно тело за електронске медије (број 400-3220/17 од 31. октобра 2017. године).

Милорад Мирчић је ставио примедбу на одсуствo др Небојше Савића, председника Савета гувернера Народне банке Србије.

Милорад Мирчић је ставио примедбу на одсуство др Небојше Савића, председника Савета гувернера Народне банке Србије.

Пре преласка на расправу Одбор је једногласно усвојио записнике са 51 и 52. седнице Одбора.

Одбор је већином гласова прихватио предлог председника да се обави заједничка расправао тачкама дневног редакоје се односе надокументе које суНародна банка Србије и Савет гувернера доставили Народној скупштини, с тим да сеОдбор изјасни о свакој тачки појединачно.

На почетку излагања гувернер Јоргованка Табаковић је обавестила Одбор да је др Небојша Савић, председник Савета гувернера Народне банке Србије оправдано одсутан.

У свом излагању Јоргованка Табаковић је изразила задовољство због добрих резултата рада НБС, очуване ценовне и финансијске стабилности и детаљно изнела податке о резултатима рада НБС.

Дејан Девић је, затим, у најкраћим цртама представио полугодишње извештаје о монетарној политици НБС.

Милорад Мирчић је истакао да је НБС акценат ставила на контролу инфлације и то углавном методом одржавања ниских цена. Он је поставио питање до када ће овај систем контроле инфлације бити одржив и има ли НБС информацију до када ће овај ниво страних инвестиција да траје. Истакао је да систем ниске инфлације има своје предности, али не на штету домаће привреде и одржавања ниских цена увозне робе, која је уз то и ниског квалитета.

Јоргованка Табаковић је истакла да је контрола инфлације законом прописан задатак НБС. По њеним речима, НБС у оперативном пословању остварује добит од 1,6 милијарди динара, али не може да утиче на међувалутне односе и цену злата.

У дискусији су учествовали и: Милан Лапчевић, Срђан Ного, Жељко Јовић, Верољуб Арсић, Момо Чолаковић, Горан Ковачевић, Војислав Вујић и Александра Томић.

**Прва тачка дневног реда -** Разматрање Годишњег извештаја о монетарној политици у 2017. години;

На основу члана 55. Пословника Народне скупштине („Службени гласник РС, број 20/12 - Пречишћен текст), Одбор је, већином гласова (10 за, 2 против), одлучио да поднесе следећи

И З В Е Ш Т А Ј

Одбор за финансије, републички буџет и контролу трошења јавних средстава је размотрио и прихватио Годишњи извештај о монетарној политици у 2017. години, који је Народна банка поднела Народној скупштини у складу са чланом 71. став 2. Закона о Народној банци Србије („Службени гласник РС, бр. 72/03, 55/04, 85/05 – др. закон, 44/10, 76/12, 106/12, 14/15, 40/15 – УС и 44/18).

За известиоца Одбора на седници Народне скупштине одређена је др Александра Томић, председник Одбора.

**Друга тачка дневног реда -** Разматрање Полугодишњег извештаjа о монетарној политици за период јануар - јун 2017. године;

На основу члана 55. Пословника Народне скупштине („Службени гласник РС, број 20/12 - Пречишћен текст), Одбор је, већином гласова (10 за, 2 против), одлучио да поднесе следећи

И З В Е Ш Т А Ј

Одбор за финансије, републички буџет и контролу трошења јавних средстава је размотрио и прихватио Полугодишњи извештај о монетарној политици за период јануар – јун 2017. године, који је Народна банка поднела Народној скупштини у складу са чланом 71. став 3. Закона о Народној банци Србије („Службени гласник РС, бр. 72/03, 55/04, 85/05 – др. закон, 44/10, 76/12, 106/12, 14/15, 40/15 – УС и 44/18).

За известиоца Одбора на седници Народне скупштине одређена је др Александра Томић, председник Одбора.

**Трећа тачка дневног реда -** Разматрање Годишњег извештаја о пословању и резултатима рада у 2017. години;

На основу члана 55. Пословника Народне скупштине („Службени гласник РС, број 20/12 - Пречишћен текст), Одбор је, већином гласова (10 за, 2 против), одлучио да поднесе следећи

И З В Е Ш Т А Ј

Одбор за финансије, републички буџет и контролу трошења јавних средстава је размотрио и прихватио Годишњи извештај о пословању и резултатима рада у 2017. години, који је Народна банка поднела Народној скупштини у складу са чланом 71. став 4. Закона о Народној банци Србије („Службени гласник РС, бр. 72/03, 55/04, 85/05 – др. закон, 44/10, 76/12, 106/12, 14/15, 40/15 – УС и 44/18).

За известиоца Одбора на седници Народне скупштине одређена је др Александра Томић, председник Одбора.

**Четврта тачка дневног реда -** Разматрање Годишњег извештаја о стабилности финансиског система у 2017. години;

На основу члана 55. Пословника Народне скупштине („Службени гласник РС, број 20/12 - Пречишћен текст), Одбор је, већином гласова (10 за, 2 против), одлучио да поднесе следећи

И З В Е Ш Т А Ј

Одбор за финансије, републички буџет и контролу трошења јавних средстава је размотрио и прихватио Годишњи извештај о стабилности финансијског система у 2017. години, који је Народна банка поднела Народној скупштини у складу са чланом 71. став 2. Закона о Народној банци Србије („Службени гласник РС, бр. 72/03, 55/04, 85/05 – др. закон, 44/10, 76/12, 106/12, 14/15, 40/15 – УС и 44/18).

За известиоца Одбора на седници Народне скупштине одређена је др Александра Томић, председник Одбора.

**Пета тачка дневног реда** - Разматрање Финансијских извештаја Народне банке Србије за 2017. годину, са извештајем овлашћeног ревизора, који је доставио Савет гувернера Народне банке Србије ради информисања;

На основу члана 55. Пословника Народне скупштине („Службени гласник РС, број 20/12 - Пречишћен текст), Одбор је, већином гласова (10 за, 2 против), одлучио да поднесе следећи

И З В Е Ш Т А Ј

Одбор за финансије, републички буџет и контролу трошења јавних средстава је размотрио и прихватио Финансијскe извештајe Народне банке Србије за 2017. годину, са извештајем овлашћeног ревизора, којe је ради информисања доставио Савет гувернера Народне банке Србије (број 400-2427/18 од 29. јуна 2018. године), у складу са чланом 79. став 2. Закона о Народној банци Србије („Службени гласник РС, бр. 72/03, 55/04, 85/05 – др. закон, 44/10, 76/12, 106/12, 14/15, 40/15 – УС и 44/18).

За известиоца Одбора на седници Народне скупштине одређена је др Александра Томић, председник Одбора.

**Шеста и седма тачка дневног реда -** Разматрање Извештаја о раду Савета гувернера Народне банке Србије за период од 1. јануара до 30. јуна 2017. године и Извештаја о раду Савета гувернера Народне банке Србије за период од 1. јула до 31. децембра 2017. године;

На основу члана 55. Пословника Народне скупштине („Службени гласник РС, број 20/12 - Пречишћен текст), Одбор је, већином гласова (10 за, 2 против), одлучио да поднесе следећи

И З В Е Ш Т А Ј

Одбор за финансије, републички буџет и контролу трошења јавних средстава размотрио је и прихватио Извештај о раду Савета гувернера Народне банке Србије за период 1. јануар - 30. јун 2018. године и Извештај о раду Савета гувернера Народне банке Србије за период 1. јул - 31. децембар 2017. године, које је Савет гувернера Народне банке Србије поднео Народној скупштини на основу члана 23. став 2. Закона о Народној банци Србије („Службени гласник РС“, бр. 72/03, 55/04, 85/05 – др. закон, 44/10, 76/12, 106/12, 14/15, 40/15 - одлука УС и 44/18).

За известиоца Одбора на седници Народне скупштине одређена је др Александра Томић, председник Одбора.

**Осма тачка дневног реда -** Разматрање Финансијског плана Народне банке Србије за 2018. годину, који је доставила Народна банка Србије ради информисања;

На основу члана 55. Пословника Народне скупштине („Службени гласник РС, број 20/12 - Пречишћен текст), Одбор је, већином гласова (10 за, 2 против), одлучио да поднесе следећи

И З В Е Ш Т А Ј

Одбор за финансије, републички буџет и контролу трошења јавних средстава размотрио је и прихватио Финансијски план Народне банке Србије за 2018. годину, који је Народнa банкa Србије доставила Народној скупштини ради информисања, на основу члана 74. Закона о Народној банци Србије („Службени гласник РС“, бр. 72/03, 55/04, 85/05 – др. закон, 44/10, 76/12, 106/12, 14/15, 40/15 - одлука УС и 44/18).

За известиоца Одбора на седници Народне скупштине одређена је др Александра Томић, председник Одбора.

**Девета тачка дневног реда -** Разматрање Финансијског плана Регулаторног тела за електронске медије за 2018. годину, који је поднело Регулаторно тело за електронске медије

Горан Петровић је укратко изнео да је Финансијски план Регулаторног тела за електронске медије за 2018. годину мањи за 18% у односу на 2017. Годину, а да је број запослених непромењен. На питање о цени закупа пословног простора, одговорио је да трошкови пословног простора износе око 4,6% целокупног финансијског плана, што је то изузетно повољно.

Одбор је једногласно одлучио да предложи Народној скупштини да да сагласност на Финансијски план Регулаторног тела за електронске медије за 2018. годину.

Одбор је утврдио је Предлог одлуке о давању сагласности на Финансијски план Регулаторног тела за електронске медије за 2018. годину и одлучио да Предлог одлуке упути Народној скупштини на разматрање и усвајање по редовном поступку.

За представника предлагача на седници Народне скупштине одређена је др Александра Томић, председник Одбора.

Седница је завршена у 13,40 часова.

Седница је тонски снимана.

СЕКРЕТАР ПРЕДСЕДНИК

Љиљана Милетић Живковић др Александра Томић